CELEX: 62020TN0425
Language: da
Date: 2020-07-03 00:00:00
Title: Sag T-425/20: Sag anlagt den 3. juli 2020 — KU mod EU-Udenrigstjenesten

7.9.2020   
            
            
               DA
            
            
               Den Europæiske Unions Tidende
            
            
               C 297/43
            
         
      Sag anlagt den 3. juli 2020 — KU mod EU-Udenrigstjenesten
      (Sag T-425/20)
      (2020/C 297/56)
      Processprog: engelsk
      
         Parter
      
      
         Sagsøger: KU (ved advokat R. Wardyn)
      
         Sagsøgt: Tjenesten for EU’s Optræden Udadtil (EU-Udenrigstjenesten)
      
         Sagsøgerens påstande
      
      
                  —
               
               
                  EU-Udenrigstjenestens afgørelse af 17. september 2019 om afslag på sagsøgerens ansøgning om bistand annulleres.
               
            
                  —
               
               
                  Afgørelsen af 3. april 2020 om afslag på sagsøgerens klage i henhold til tjenestemandsvedtægtens artikel 90, stk. 2, annulleres.
               
            
                  —
               
               
                  EU-Udenrigstjenesten tilpligtes at betale 15 000 EUR som rimelig godtgørelse for den chikane, sagsøgeren har været udsat for.
               
            
                  —
               
               
                  EU-Udenrigstjenesten tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende om utilstrækkelig begrundelse og manglende efterprøvelse af beviser
                  
                              —
                           
                           
                              Det gøres gældende, at EU-Udenrigstjenestens afgørelser af 17. september 2019 og 3. april 2020 ikke er tilstrækkeligt begrundede, hvilket er i strid med pligten for forvaltningen til at begrunde sine afgørelser (artikel 41, stk. 2, i Den Europæiske Unions charter om grundlæggende rettigheder og artikel 18 i den europæiske adfærdskodeks for god forvaltningsskik).
                           
                        
            
                  2.
               
               
                  Andet anbringende om en retlig fejl: tilsidesættelse af tjenestemandsvedtægtens artikel 12a
                  
                              —
                           
                           
                              EU-Udenrigstjenesten tilsidesatte tjenestemandsvedtægtens artikel 12a, da den afviste at lægge til grund, at X’s adfærd som beskrevet i ansøgningen om bistand udgjorde psykisk chikane i denne artikels forstand.
                           
                        
            
                  3.
               
               
                  Tredje anbringende om et åbenbart urigtigt skøn
                  
                              —
                           
                           
                              EU-Udenrigstjenesten foretog et åbenbart urigtigt skøn, da den afviste at lægge til grund, at X’s adfærd som beskrevet i ansøgningen om bistand udgjorde psykisk chikane.
                           
                        
            
                  4.
               
               
                  Fjerde anbringende om tilsidesættelse af pligten til at yde bistand: tilsidesættelse af tjenestemandsvedtægtens artikel 24
                  
                              —
                           
                           
                              Det gøres gældende, at perioden på mere end 16 måneder var urimeligt lang tid for en undersøgelse, og at EU-Udenrigstjenesten, sammen med IDOC, tilsidesatte princippet om en rimelig frist og pligten til at handle hurtigt og dermed tjenestemandsvedtægtens artikel 24.